Klyster brukes for å tømme den nedre del av tarmen for avføring. En tom tykktarm kan lette barnehodets nedtrengning i bekkenet, og tilbys kvinner som er tydelig obstipert og / eller selv har et ønske om å få tømt tarmen.

Det er ikke dokumentert effekt av klyster i forhold til infeksjon, stimulering av rier eller fødselsvarighet.

Metode:

Klyx 120 ml, evt. kan det brukes 240 ml hvis kvinnen er veldig obstipert

Bruksanvisning:

Før man gir Klyx, kan flasken varmes opp i vannbad til kroppens temperatur. Dette gjør flasken mykere og lettere å presse sammen.

Vri den ytterste delen av klysterspissen (vri-av-tuppen) rundt for å løsne og fjerne den.
Smør klysterspissen med litt vaselin eller Klyx (ved å presse ut noen dråper). Flasken er nå klar til bruk.
Før spissen forsiktig opp i endetarmen, og press oppløsningen langsomt ut.
Trekk spissen forsiktig ut mens flasken fortsatt holdes sammenpresset (for å hindre tilbakesug).
Be kvinnen om å forsøke å holde oppløsningen tilbake i ca. 5 minutter slik at den får tid til å oppnå ønsket effekt.

Virkningen inntrer etter 5-20 minutter.

Bruk ikke Klyx:

Ved allergi overfor dokusatnatrium eller sorbitol eller noen av de andre innholdsstoffene i dette legemidlet (Felleskatalogen, avsnitt 6)

ved magesmerter av ukjent årsak,

ved betennelsestilstander i tynn- og tykktarm,

ved tilstander som hindrer passasje gjennom tarmen (intestinal obstruksjon eller spastisk obstipasjon).

Ref:

http://www.felleskatalogen.no

http://Cohrane review